Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael päästis Etioopia konfliktiregioonist Amharast
rohkem kui 200 iisraellast ja kohalikku juuti.
Iisraeli luureagentuur ISA vahistas Iraani juudi,
kes maandus Iisraelis plaaniga luurata Iraani heaks tundlikke paiku.
USA ja Iraan jõudsid kokkuleppele vangide vahetamises,
mis on järjekordne näide
viimase edukast pantvangidiplomaatiast.
Koostöös Addis Abeba võimudega
päästis Iisrael Põhja-Etioopia konfliktitsoonidest
rohkem kui 200 iisraellast ja kohalikku Etioopia juuti.
Gondari ja Bahir Dari linnadest Amhara maakonnas
evakueeriti kokku 204 Iisraeli kodanikku
ja Iisraeli seaduste järgi immigratsiooniõigusega Etioopia juuti.
Eelmine nädal puhkesid Amharas tulised lahingud,
kui kohalikud omakaitseväelased hakkasid vastu
Etioopia keskvalitsuse otsusele saata kogu riigis laiali regionaalsed väed.
Mitmete tsiviilohvriteni viinud lahingute tõttu otsustas Jeruusalemm
evakueerida hätta jäänud iisraellased ja kohalikud juudid,
kes püüavad Iisraeli emigreeruda.
Pärast mitmepäevaseid keerukaid ja raskeid jõupingutusi
õnnestus Iisraeli välisministeeriumil
koos Riikliku Julgeolekunõukogu ja peaministribürooga
ning koostöös Addis Abeba föderaalvõimudega
viia ellu päästemissioon 204-le iisraellase ja kohalikule juudile,
kes leidsid end lahingutsoonides,
mis olid rohkem kui 9 päeva ülejäänud riigist ära lõigatud.
Iisrael hoolitseb oma kodanike eest, kus nad ka ei viibiks.
Viimastel päevadel sattusid Iisraeli kodanikud
ja alijakõlbulikud etiooplased lahingutsoonides hädaolukorda.
Andsin käsu nende äratoomiseks.
Tahaksin tänada Riiklikku Julgeolekunõukogu
ning peaministribüroo, välisministeeriumi
ja Juudi agentuuri töötajaid nende kiire, vaikse ja eduka tegevuse eest.
Inimesed on nüüd teel Gondarist ja Bahir Darist Addisesse
ning sealt sõidavad nad Iisraeli.
Võtame nad siin vastu soojalt ja õnnistustega. Tere tulemast Iisraeli!
Enne Etioopiast Iisraeli sõitmist vestles Cohen telefonitsi
Iisraeli suursaadikuga Etioopias, kes edastas päästetute tänu.
Vastuluureoperatsiooni käigus
vahistas Iisraeli Julgeolekuagentuur ühe Iraani juudi,
keda kahtlustatakse spionaažis ajatolla režiimi heaks.
Öine arest toimus,
kui Iisraelis peret omav Iraani spioon maandus Ben Gurioni lennujaamas.
Lennukist väljudes pidas ISA ta kinni.
Mitmetunnise ülekuulamise käigus tunnistas ta,
et oli saabunud Iisraeli
sihiga koguda teavet Iraani luure palvel.
Lisaks kohtus Iraani luuraja ISA teatel enne Iisraeli reisimist
Iraani kaitseministeeriumi ametnikega, kes andsid talle infot
ja varustasid ta spionaaživahendiga.
Tasub teada, et pärast uurimist
keelati väidetaval Iraani spioonil Iisraeli sisenemine.
Ta saadeti lennukiga tagasi Islamivabariiki.
ISA teatel on juhtum osa Iraani ulatuslikest jõupingutustest
hõlbustamaks Iisraelis spionaažigruppide tegevust
ja Iraani desinformatsioonikampaaniat
siseriiklike lõhede süvendamiseks Iisraelis.
ISA töötab koos partneritega kaitse- asutuses lakkamatult ja otsustavalt,
et võidelda kõigi Iraani Iisraeli-vastase tegevuse katsetega,
olgu terrorismi, spionaaži või küberkuritegevuse kaudu.
Läänekaldal Samaaria maakonnas
tegi Iisraeli Kaitsevägi (IDF) koos ISAga öösel terrorismivastaseid reide
palestiinlaste linnas Tul Karemis.
Operatsiooni sihiks oli leida ja vahistada terrorismis kahtlustatavaid.
Iraani käsilase Palestiina Islamidžihaadiga seotud terrorirakk
ja Fatah'ga seotud al-Aqsa Brigaadide liikmed
osutasid vastupanu Iisraeli eriüksuslastele, kes avasid vastutule.
Kui iisraellaste pool vigastusi polnud,
siis üks Al-Aqsa Brigaadidega seotud palestiinlasest agent
sai surmavalt haavata
ja kaheksa teist said erineva raskusastmega vigastusi.
USA ja Iraan jõudsid kokkuleppele 5 Ameerika pantvangi vabastamiseks,
keda hoiti vangis alusetute süüdistuste alusel.
Vastutasuks vabastati vangist mitu Iraani kodanikku,
kes töötasid režiimi heaks,
ja lubati üle kanda 6 mlrd USD ulatuses Iraani külmutatud naftatulu.
Omaani ja Katari vahendatud kokkuleppe esimese etapis
nõustus ajatolla režiim lubama viis Ameerika-Iraani topeltkodanikku
koduaresti. USA välisministri Antony Blinkeni sõnul
on see positiivne samm, mis viib loodetavasti nende kojunaasmiseni
Ameerika Ühendriikidesse.
Lisaks kuue iraanlase vabastamisele, kes olevat kandnud vanglakaristust
Iraanile kehtestatud sanktsioonide rikkumise eest,
nõustus Bideni valitsus ka ca 6 mlrd USD ulatuses
Iraani külmutatud vahendite ülekandega Lõuna-Koreast.
Raha edastatakse Katari Keskpangale,
kuhu ajatolla režiim saab juurdepääsu,
et maksta müüjatele humanitaarsetel eesmärkidel,
näiteks toiduainete ja ravimite eest.
Ja kuigi antud vahendite eraldamine
võimaldab suunata olemasolevat raha "muudeks tegevusteks",
väidab minister Blinken,
et kokkulepe ei leevenda kuidagi Iraani sanktsioone.
See on positiivne samm, kuid ma ei taha selle lõpuleviimisest ette rutata,
sest nende tegelikuks koju toomiseks on veel palju tööd teha.
Minu veendumus on, et see on nende õudusunenäo
ja selle õudusunenäo lõpu algus, mida nende pered on kogenud.
Ma ei hakka laskuma detailidesse, mida teeme või millega tegeleme,
sest ma ei taha ohustada protsessi lõpuleviimist,
et kõik meie kaaskodanikud saaksid koju tagasi pöörduda.
Kuid lubage siiski selgitada paari asja.
Mingil juhul ei saa Iraan mingeid sanktsioonileevendusi
ja igal juhul, kui osaleme ponnistustes
ameeriklaste Iraanist koju toomiseks,
kasutatakse Iraani enda vahendeid
ja kantakse need piirangutega kontodele,
nii et raha saab kasutada ainult humanitaareesmärkidel,
mis, nagu teate, on meie sanktsioonide kohaselt lubatud.
Humanitaarabi jaoks on erand, mis on algusest peale eksisteerinud.
Jätkame kõigi oma sanktsioonide jõustamist.
Oluline on märkida, et viiel Ameerika vangil
lubatakse Iraanist lahkuda,
kui 6 mlrd dollarit laekub määratud Katari pangakontole.
See võib võtta aega 4-6 nädalat.
Lisaks rõhutas Iraani välisminister Hossein Amir-Abdollahian
nädala alguses Teheranis toimunud BRICS-riikide esindajate kohtumisel,
et vangidevahetuslepe on lahus teistest kõnelustest Läänega
ja et riik on valmis kokkuleppe jõustamisega edasi liikuma.
Omaan ja Katar on meie ja Ameerika vahel
juba mitu kuud sõnumeid vahetanud. Meie seisukohast
on vangide vahetamine täiesti humanistlik küsimus.
Meil pole selleks mingeid eeltingimusi.
Ja soovime teatada vahendavatele pooltele,
et oleme valmis vangide vahetuseks kokkulepitud raamistikus.
Teheranis toimunud BRICS-i kohtumisel,
kus Islamivabariik ja Venemaa edendasid Teherani liikmeks võtmist,
rõhutas minister Amir-Abdollahian,
et tema riik on usaldusväärne ja tõhus partner,
kes on saanud uusi ja uuenduslikke teaduslikke ja tehnoloogilisi ressursse,
mis võiksid anda lisandväärtust loodavale läänevastasele liidule.
Tänu unikaalsele geostrateegilisele olukorrale ja asukohale
on Iraan usaldusväärne ja tõhus partner
kahe- ja mitmepoolses koostöös.
Tal on tohutud energiaallikad, eriti nafta ja gaas,
ning odav ja lühike tarnekanal.
Riigil on noored, kvalifitseeritud ja professionaalsed töötajad
ning uued ja innovatiivsed teadus- ja tehnoloogiaressursid.
Konverentsil esinenud Venemaa asevälisminister Sergei Rjabkov
kasutas võimalust mõista hukka USA
sanktsioonide kehtestamise eest Iraanile tolle tuumaavantürismi tõttu.
Moskva asevälisminister julgustas Iraani
oma tuumaprogrammi edasi arendama,
kuid kutsus ettevaatlikkusele.
Ükski riik, kes võib kunagi oodata positiivset otsust
BRICSi liikmestaatuse suhtes,
ei järgi sellist ebaseaduslikku ja vale poliitikat,
kus kehtestatakse teistele ühepoolseid sanktsioone.
Kuna Iraan on ise juba aastakümneid
nende ebaseaduslike sanktsioonide sihtmärgiks olnud,
siis arvan, et Iraanist paremini ei tunne neid keegi.
Aitäh, et vaatasite TV7 Iisraeli Uudiseid!
Märgiksin taas, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge nende rahalist toetamist.
Seda saab teha meie veebilehel www.tv7israelnews.com
Julgustan ka palvetama rahu Jeruusalemmale
ja lunastust Iisraelile.
Olen Jonathan Hessen. Õnnistust ja rahu hingamispäevaks!
Kohtumiseni esmaspäeval! Tõlge: Monika Jaaguri